15 elever i 9. klasse på Suldrup Skole udvandrede fra eksamen i geografi. De var vrede over, at Undervisningsministeriet havde aflyst den digitaleprøve og i stedet erstattet den med en gammeldags papireksamen. Det oplyser DR Nordjylland.

Onsdag endte biologieksamener landet over i kaos, da presset på den server, som eleverne skulle logge ind på gik ned. Eksamen blev aflyst og udsat til den 22. maj. For at undgå lignende tilfælde i torsdag aflyste Undervisningsministeriet geografieksamen i dag. Det skabte vrede i Suldrup. 15 ud af 18 elever i 9. klasserne valgte at gå hjem. - Jeg kan godt forstå, at de er trætte af aflysningen, når de nu havde læst og forberedt sig til i dag. Men vi have håbet på, at de ville bruge dagen til at forberede sig på prøverne de følgende dage, fortæller pædagogisk leder, Berit Krogh til DR Nordjylland. Elevernes udvandring får ingen konsekvenser for dem eller deres eksamen, da de havde deres forældres tilladelse til at gå hjem.